Ministru kabineta noteikumu projekta

„**Par Latvijas Republikas valdības un Turkmenistānas valdības**

līgumu par sadarbību izglītības jomā”

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Noteikumu projekts sagatavots, lai apstiprinātu Latvijas Republikas valdības un Turkmenistānas valdības sadarbības līgumu izglītības jomā, kuru plānots parakstīt Valsts prezidenta oficiālās vizītes Turkmenistānā laikā 2013.gada 13.-15.maijā. Līgumu no Latvijas puses parakstīs ārlietu ministrs E.Rinkevičs |
| 2. | Pašreizējā situācija un problēmas | Līguma projekts tika izstrādāts 2008.gadā, gatavojoties Valsts prezidenta oficiālajai vizītei Turkmenistānā 2008.gada oktobrī. Īsā termiņa dēļ šo līguma projektu nebija iespējams saskaņot un sagatavot parakstīšanai minētās vizītes laikā. 2012.gada 6.jūnijā Izglītības un zinātnes ministrija no Ārlietu ministrijas saņēma Turkmenistānas puses līguma projektu par sadarbību izglītības jomā, kura pamatā bija 2008.gada līguma redakcija. 2013.gada 13.-15.maijā ir plānota kārtējā Valsts prezidenta Andra Bērziņa oficiālā vizīte Turkmenistānā, kuras laikā būtu vēlams parakstīt Latvijas Republikas valdības un Turkmenistānas valdības sadarbības līgumu izglītības jomā.Turkmenistāna ir Latvijas Republikas attīstības sadarbības valsts, divpusējo sadarbības līgumu noslēgšana ir nepieciešama, lai veicinātu un pastiprinātu Latvijas Republikas un Turkmenistānas sadarbību, kas būtu daudz efektīvāka, ja sadarbības partneri noteiktu prioritārās jomas, kurās abu valstu sadarbība ir īpaši vēlama un aktuāla. Sadarbības iespēju paplašināšana izglītības jomā starp abu valstu kompetentajām institūcijām apspriesta arī Latvijas Republikas un Turkmenistānas Starpvaldību komisijas ekonomiskās, rūpnieciskās, zinātniskās un tehniskās sadarbības jautājumos 1.sēdes laikā 2012.gada 10.septembrī Rīgā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts sagatavots ar mērķi radīt juridisko pamatojumu sadarbībai starp Latvijas Republiku un Turkmenistānu izglītības jomā, jo līdz šim sadarbība nebija ļoti aktīva, lai stiprinātu un attīstītu ilgtermiņa sadarbību izglītības jomā. Līgums paredz pieredzes apmaiņu izglītības jomā; skolēnu, studentu, izglītības amatpersonu, akadēmiskā personāla, zinātnieku, ekspertu un speciālistu mobilitātes veicināšanu; Puses izskatīs iespēju piedāvāt viena otrai stipendijas studijām augstākās izglītības iestādēs, pēcdiploma studijām (doktorantūrai), skolotāju, akadēmiskā personāla un zinātnieku kvalifikācijas paaugstināšanai.  |
| 5. | Projekta izstrādē iesaistītās institūcijas | Projektu izstrādāja Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība šādu vienošanos projektu izstrādē nav paredzēta. |
| 7. | Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| 1.tabula Tiesību akta projekta atbilstība ES tiesību aktiem |
| Projekts šo jomu neskar. |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Projekts šo jomu neskar. |

Anotācijas II, III, IV, VI, VII sadaļa – projekts šīs jomas neskar.

 Izglītības un zinātnes ministrs V.Dombrovskis

Vīza: Valsts sekretāre S.Liepiņa

03.05.13.15.30

431

M.Katvare, 67047876

mara.katvare@izm.gov.lv